**Christian Johansen Kåsastul** (s. 9. huhtikuuta 1997 Skien, Norja) on norjalainen jääkiekkopuolustaja, joka pelaa monikansallisen ICE Hockey Leaguen italialaisjoukkue HC Pustertal-Val Pusteriassa. Hän on pelityyliltään puolustava puolustaja. Kåsastul tykkää omien sanojensa mukaan taklata ja pelata kovaa.

Ura
---

### Seuraura

Kåsastul aloitti jääkiekkoilun kuusivuotiaana Skien IHK:ssa. Hän siirtyi 16-vuotiaana Frisk Askerin organisaatioon kaudeksi 2013–2014. Kåsastul voitti Norjan B-nuorten sarjan pudotuspelien puolustajien piste- ja syöttöpörssin tehoilla 2+7=9. Hän voitti kauden päätteeksi sarjan hopeaa, kuten myös seuraavan kauden 2014–2015 päätteeksi, jolloin Kåsastul debytoi myös GET-ligaenissa. Hän pelasi siellä tulokaskautensa aikana 33 runkosarjaottelua tehden neljä syöttöpistettä ja kuusi playoff-ottelua ilman tehopisteitä. Kauden 2016–2017 päätteeksi Kåsastul voitti GET-ligaenin hopeaa.

Kaudeksi 2017–2018 Kåsastul siirtyi Ruotsin toiseksi korkeimmalle sarjatasolle HockeyAllsvenskan-joukkue HC Vita Hästeniin. Kesken kauden, helmikuussa 2018 hänen sopimuksensa seuran kanssa kuitenkin purettiin ja Kåsastul palasi loppukauden kattavalla sopimuksella Frisk Askeriin. Huhtikuussa hän teki seuran kanssa kaksivuotisen jatkosopimuksen. Kåsastul sijoittui kaudella [GET-ligaenin kausi 2018–2019|2018–2019]] koko GET-ligaenin jäähypörssissä kolmanneksi 114 minuutillaan. Pudotuspeleissä hän voitti Frisk Askerin sisäisen tehotilaston lukemalla +11. Kåsastul voitti myös koko liigan jäähypörssin 55 minuutillaan. Hän voitti kauden päätteeksi Norjan-mestaruuden. Kaudella 2019–2020 Kåsastul sijoittui GET-ligaenin jäähypörssissä kuudenneksi 110 minuutillaan.

Kåsastul siirtyi kaudeksi 2020–2021 vuoden mittaisella sopimuksella Allsvenskan-joukkue AIK IF:ään. Elokuussa 2021 hän teki vuoden mittaisen sopimuksen ECHL-joukkue Greenville Swamp Rabbitsin kanssa. Kåsastul vahvisti alkukauden 2021–2022 aikana myös Frisk Askeria neljässä Mestarien liigan ottelussa. Hän pelasi Swamp Rabbitsissa 13 runkosarjaottelua tehden neljä syöttöpistettä ja neljä playoff-ottelua tehopistein 1+1=2. Joulukuussa seura lainasi hänet ammattilaistryout-sopimuksella AHL-joukkue Ontario Reigniin, jossa Kåsastul pelasi lopulta suurimman osan runkosarjastaan. Hän pelasi siellä 25 runkosarjaottelua tehopistein 1+7=8.

Elokuussa 2022 Kåsastul teki vuoden mittaisen AHL-sopimuksen Ontario Reignin kanssa. Hän aloitti kauden 2022–2023 kuitenkin Greenville Swamp Rabbitsin ECHL-joukkueen vahvuudessa, jossa Kåsastul pelasi seitsemän ottelua. Marraskuussa 2022 hän kuitenkin palasi kotimaahansa ja Frisk Askeriin loppukauden kattavalla sopimuksella. Kåsastulin sopimus sisälsi kuitenkin option ulkomaille siirtymisestä, jonka hän käytti kolmen ottelun jälkeen joulukuussa, kun Kåsastul siirtyi loppukauden sopimuksella SM-liigajoukkue Helsingin IFK:hon. Hän jakoi joukkueen sisäisen tehotilaston voiton Otso Rantakarin kanssa lukemalla +15. Kåsastul edusti HIFK:ta kauden aikana myös Spengler Cupissa.

Kaudeksi 2023–2024 vuoden mittaisella sopimuksella monikansallisen ICE Hockey Leaguen italialaisjoukkue HC Pustertal-Val Pusteriaan.

### Maajoukkueura

Kåsastul edusti Norjaa MM-kilpailuissa vuosina 2019, 2021, 2022 ja 2023. Hän pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Jälkimmäisessä turnauksessa Kåsastul oli kahdella osumallaan joukkueensa paras maalintekijä Ken Andre Olimbin kanssa ja hän voitti Norjan sisäisen tehotilaston lukemalla +5. Yhteensä Kåsastul on pelannut 63 A-maaottelua tehopistein 3+6=9. Hän teki A-maajoukkuedebyyttinsä vain päivää ennen hänen 19-vuotissyntymäpäiväänsä Euro Hockey Challengessa 8. huhtikuuta 2016 Pietarin Jubileinyi-urheilukeskuksessa Venäjää vastaan. Kåsastul keräsi ottelusta teholukeman +1, kun hän oli jäällä Norjan ainoan maalin aikana joukkueen hävittyä ottelun lukemin 2–1. Ensimmäisen A-maajoukkuemaalinsa Kåsastul teki viidennessä ottelussaan 21. huhtikuuta 2016 Rødovressa Tanskaa vastaan. Hänen osumansa jäi Norjan 0–3-voittoon päättyneen ottelun voittomaaliksi.

Kåsastul pelasi myös alle 20-vuotiaiden IA-divisioonan MM-kilpailuissa vuosina 2015, 2016 ja 2017, joista ensimmäinen turnaus päättyi hopeaan. Vuoden 2017 turnauksessa hän toimi Norjan kapteenina. Kåsastul pelasi myös alle 18-vuotiaiden IA-divisioonan MM-kilpailuissa vuosina 2014 ja 2015, joista ensimmäinen turnaus päättyi hopeaan.

Muuta
-----

Christianin pikkuveli Magnus Ekeli Kåsastul pelaa hyökkääjänä Skien IHK:n U18-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Frisk Asker | Norja U20 | 19 | 1 | 2 | 3 | 57 | – | – | – | – | – | U18 D1A | 5 | 0 | 1 | 1 | 12 |
| 2014–2015 | Frisk Asker | Norja U20 | 12 | 7 | 5 | 12 | 140 | 1 | 1 | 0 | 1 | 6 | U18 D1A | 4 | 0 | 0 | 0 | 8 |
|  | Frisk Asker | Norja | 33 | 0 | 4 | 4 | 48 | 6 | 0 | 0 | 0 | 8 | JMM D1A | 5 | 0 | 1 | 1 | 4 |
| 2015–2016 | Frisk Asker | Norja | 41 | 2 | 5 | 7 | 46 | 6 | 1 | 1 | 2 | 16 | JMM D1A | 5 | 0 | 1 | 1 | 2 |
| 2016–2017 | Frisk Asker | Norja | 43 | 0 | 6 | 6 | 72 | 17 | 2 | 3 | 5 | 16 | JMM D1A | 5 | 0 | 1 | 1 | 6 |
|  |  |  |  |  |  |  |  |  |  |  |  |  | OQ | 2 | 0 | 0 | 0 | 0 |
| 2017–2018 | HC Vita Hästen | Allsvenskan | 33 | 0 | 6 | 6 | 32 | – | – | – | – | – |
|  | Frisk Asker | Norja | 2 | 0 | 0 | 0 | 2 | 3 | 0 | 0 | 0 | 2 |
| 2018–2019 | Frisk Asker | Norja | 46 | 3 | 2 | 5 | 114 | 19 | 2 | 4 | 6 | 55 | MM | 5 | 0 | 0 | 0 | 0 |
| 2019–2020 | Frisk Asker | Norja | 42 | 3 | 9 | 12 | 110 | – | – | – | – | – |
| 2020–2021 | AIK IF | Allsvenskan | 49 | 2 | 4 | 6 | 36 | 6 | 0 | 0 | 0 | 0 | MM | 7 | 0 | 1 | 1 | 2 |
| 2021–2022 | Greenville Swamp Rabbits | ECHL | 13 | 0 | 4 | 4 | 10 | 4 | 1 | 1 | 2 | 4 | OQ | 3 | 2 | 1 | 3 | 0 |
|  | Ontario Reign | AHL | 25 | 1 | 7 | 8 | 12 | – | – | – | – | – | MM | 7 | 0 | 0 | 0 | 7 |
| 2022–2023 | Greenville Swamp Rabbits | ECHL | 7 | 0 | 1 | 1 | 2 | – | – | – | – | – | MM | 7 | 0 | 0 | 0 | 6 |
|  | Frisk Asker | Norja | 3 | 0 | 1 | 1 | 2 | – | – | – | – | – |
|  | HIFK | SM-liiga | 33 | 1 | 9 | 10 | 16 | 12 | 0 | 3 | 3 | 8 |
| 7 kautta | yhteensä | Norja | 210 | 8 | 27 | 35 | 394 | 51 | 5 | 8 | 13 | 97 |
| 2 kautta | yhteensä | Allsvenskan | 82 | 2 | 10 | 12 | 68 | 6 | 0 | 0 | 0 | 0 |
| 1 kausi | yhteensä | SM-liiga | 33 | 1 | 9 | 10 | 16 | 12 | 0 | 3 | 3 | 8 |
| 1 kausi | yhteensä | AHL | 25 | 1 | 7 | 8 | 12 | – | – | – | – | – |
| 2 kautta | yhteensä | ECHL | 20 | 0 | 5 | 5 | 12 | 4 | 1 | 1 | 2 | 4 |

Lähteet
-------

* Christian Kåsastul The Internet Hockey Databasessa (englanniksi)
* Christian Kåsastul Eurohockey-sivustolla (englanniksi)
* Christian Kåsastul *Elite Prospects*. Everysport Media Group AB.  (englanniksi)

### Viitteet

1. 1 2  KÅSASTUL TIL VITA HÄSTEN *friskasker.no*.  21.4.2017. Frisk Asker Hockey. Viitattu 4.12.2022. (norjaksi)
2. 1 2 3 4 5 6 7  Christian Kåsastul *Elite Prospects*. Everysport Media Group AB.  (englanniksi)
3. 1 2  Norjan maajoukkuemies Christian Kåsastul HIFK:hon − "Saamme hyvän puolustavan puolustajan" *Jatkoaika.com*.  4.12.2022. Jatkoaika r.y. Viitattu 4.12.2022.
4. ↑  PINNALLA: Christian Kåsastul: "Haluan olla pelaaja, joka antaa kaikkensa joukkueelle" *hifk.fi*.  13.2.2023. Oy HIFK Hockey AB. Viitattu 16.2.2023.
5. ↑  Elite Prospects - Norway U18 Stats 2013-2014 *eliteprospects.com*. Everysport Media Group AB. Viitattu 4.12.2022. (englanniksi)
6. ↑  Bodin, Uffe: Vita Hästen bryter kontraktet med back – flyttar hem *hockeysverige.se*.  15.2.2018. Everysport Media Group AB. Viitattu 4.12.2022. (ruotsiksi)
7. ↑  Elite Prospects - Norway Stats 2018-2019 *eliteprospects.com*. Everysport Media Group AB. Viitattu 4.12.2022. (englanniksi)
8. ↑  Elite Prospects - Frisk Asker *eliteprospects.com*. Everysport Media Group AB. Viitattu 4.12.2022. (englanniksi)
9. ↑  Elite Prospects - Norway Stats 2018-2019 *eliteprospects.com*. Everysport Media Group AB. Viitattu 4.12.2022. (englanniksi)
10. ↑  Elite Prospects - Norway Stats 2019-2020 *eliteprospects.com*. Everysport Media Group AB. Viitattu 4.12.2022. (englanniksi)
11. ↑  Kågström, Rasmus: AIK förstärker med norsk landslagsman *hockeysverige.se*.  19.4.2020. Everysport Media Group AB. Viitattu 4.12.2022. (ruotsiksi)
12. ↑  Kasastul joins Swamp Rabbits *echl.com*.  23.8.2021. GREENVILLE, S.C.:  ECHL, Inc. Viitattu 4.12.2022. (englanniksi)
13. ↑  ECHL Transactions - Dec. 6 *echl.com*.  7.12.2021. ECHL, Inc. Viitattu 4.12.2022. (englanniksi)
14. ↑  Reign Sign Defenders Kasastul, Inamoto *ontarioreign.com*.  30.8.2022. Anschutz Entertainment Group, Inc. Viitattu 4.12.2022. (englanniksi)
15. ↑  Hansen Loktu, Thea: - Det føles riktig *friskasker.no*.  22.11.2022. Frisk Asker Hockey. Viitattu 4.12.2022. (norjaksi)
16. ↑  Elite Prospects - HIFK *eliteprospects.com*. Everysport Media Group AB. Viitattu 23.5.2023. (englanniksi)
17. ↑  Hansen Loktu, Thea: Vom Telemark-Kanal ins Pustertal *hcpustertal.com*.  17.7.2023. HC Pustertal Amateursport GmbH. Viitattu 17.7.2023. (saksaksi)
18. ↑  Elite Prospects - Norway *eliteprospects.com*. Everysport Media Group AB. Viitattu 4.12.2022. (englanniksi)
19. ↑  Russia vs Norway - EHC - Euro Hockey Challenge - boxscore *pointstreak.com*.  8.4.2016. Pointstreak Sports Technologies Inc. Viitattu 4.12.2022.
20. ↑  Denmark vs Norway - EHC - Euro Hockey Challenge - boxscore *pointstreak.com*.  21.4.2016. Pointstreak Sports Technologies Inc. Viitattu 4.12.2022.
21. ↑  Magnus Ekeli Kåsastul *Elite Prospects*. Everysport Media Group AB.  (englanniksi)